শেষমেশ ১৯ মিলিয়ন ইউরো জরিমানা দিতে বাধ্য হলেন ক্রিশ্চিয়ানো রোনাল্ডো। সেই সঙ্গে দু’ বছরের শাস্তি হলেও শ্রীঘরে অবশ্য যেতে হচ্ছে না পর্তুগিজ মহাতারকাকে। স্পেনের আইন অনুযায়ী দু’ বছরের শাস্তিতে জেলে যেতে হয় না কাউকে।

এই বিষয়ে অন্যান্য খবর

বাবার অভিশাপ বুকে নিয়ে ব্রাজিলের তারকা-কন্যা! কালির ছিটে মোছাতেই আজও জারি যুদ্ধ


ওয়াকিবহাল মহলের ধারণা, জেলের শাস্তি থেকে বাঁচার জন্যই দোষ স্বীকার করে নিয়েছেন রোনাল্ডো। 
২০১৭ সালের জুন মাসে ‘সিআর সেভেন’-এর বিরুদ্ধে অভিযোগ ছিল, তিনি ছবির স্বত্ব থেকে প্রাপ্ত অর্থের তথ্য গোপন করেছেন। স্প্যানিশ কর কর্তৃপক্ষের বক্তব্য, তথ্য গোপন করে কর হিসেবে ১৪.৮ মিলিয়ন ইউরো দেননি পর্তুগিজ তারকা। 
স্পেন থেকে ইতালিতে পাড়ি জমিয়েছেন রোনাল্ডো। জরিমানা হিসেবে ১৯ মিলিয়ন ইউরো দিতে রাজি হয়েছেন প্রাক্তন রিয়াল-তারকা।